stanford-oval/wikipedia huggingface dataset:
הבית הלבן
התפתחות הבית הלבן > השיפוץ של טרומן

לאורך שנות ה-30 וה-40 נבנו עליית הגג בקומה הרביעית (במהלך כהונתו של הנשיא פרנקלין דלאנו רוזוולט), והמרפסת בקומה השנייה מעל למרפסת הדרומית (במהלך כהונתו של הארי טרומן, ועל כן נקראת "מרפסת טרומן"). עם זאת, במהלך עשורים אלו ניכרה תחזוקה גרועה של המבנה, שהביאה לפגיעה בלבנים, באבן החול ובשלד העץ עליו נבנה הבית. בשנת 1948 עמד המבנה בסכנה חמורה של התמוטטות, והנשיא טרומן הורה על שיקום הבית, ובינתיים עבר לבית ההארחה הרשמי שמעבר לרחוב, הבלייר האוס, שם התגורר בשנים 1949–1951 (בחלק מהזמן התגורר ב"בית הלבן" בעיר קי וסט שבמדינת פלורידה). אגפו המזרחי ואגפו המערבי של הבית הלבן נותרו פעילים במהלך השיפוץ, והנשיא טרומן נע מדי יום בינם לבין הבלייר האוס.
עבודת השיפוץ בוצעה על ידי חברה שבראשה עמד הקבלן ג'ון מקשיין מפילדלפיה. במהלך השיפוץ הוצא הריהוט, פורקו כל הקירות הפנימיים, נבנה שלד פנימי חזק מפלדה, ולבסוף נבנו מחדש כל החדרים המקוריים. בוצעו מספר שינויים בתוכנית הקומות, החשוב שבהם היה הסבת גרם המדרגות המרכזי לאולם הכניסה, ולא לאולם בצורת צלב. הותקן מיזוג אוויר מרכזי, ונבנו שני מרתפים תת-קרקעיים נוספים, שיצרו מקום נוסף לחדרי עבודה ומחסנים, וכן היוו מקלט מפני הפצצה של הבית הלבן. משפחת טרומן שבה אל הבית הלבן ב-27 במרץ 1952.
האגף המערבי

האגף המערבי (באנגלית: West Wing) האגף המערבי הוא חלק הבניין בו מצויים המשרד הסגלגל, חדר הקבינט האמריקאי וחדר המצב של הבית הלבן, וכן משרדי נשיא ארצות הברית.
האגף המזרחי

האגף המזרחי, שמכיל משרדים נוספים, הוסף לבית הלבן בשנת 1942.
ראו גם

מעגל מצפה הכוכבים מס' 1
הערות שוליים

↑  ראו Château de Rastignac בוויקיפדיה באנגלית
↑  האגודה ההיסטורית של הבית הלבן (באנגלית)
| --- | --- |
בקרת זהויות :  NLI: 987007287164105171  BIBSYS: 90605615  BnF: cb12074919r (data)  GND: 4331244-5  LCCN: sh85146483  LNB: 000219083  MusicBrainz: 5df4ac64-d016-4ecf-96b6-13c91aabaa00  NARA: 10676368  NKC: xx0026388  NLA: 49682301  SELIBR: 352156  SNAC: w67j280k  Trove: 1494968  ULAN: 500312779  VcBA: 494/64635  VIAF: 155235437   WorldCat (עם VIAF): 155235437 
הצעתו של הובאן, הזוכה בתחרות, משנת 1793
המרפסת הצפונית של הבית הלבן בהשוואה לבית ליינסטר באירלנד, מקור השראתו של האדריכל הובן
תחריט המתאר את הבית הלבן נשרף על ידי חיילים בריטיים
הבית הלבן ב-1846
המסוק הנשיאותי מארין 1 על המדשאה הדרומית של הבית הלבן
פנים הבית הלבן במהלך השיפוץ שנעשה בתקופת הנשיא הארי טרומן
ביל נלסון

קלרנס ויליאם "ביל" נלסון השני (באנגלית: Clarence William "Bill" Nelson II; נולד ב-29 בספטמבר 1942) הוא פוליטיקאי אמריקאי מהמפלגה הדמוקרטית, אשר כיהן כסנאטור מטעם מדינת פלורידה בשנים 2001 עד 2019 וכמנהלה ה-14 של נאס"א החל מ-3 במאי 2021 ועד ה-20 בינואר 2025.
ביוגרפיה

נלסון נולד במיאמי כבן יחיד לנני וקלרנס נלסון. משפחתו היא ממוצא סקוטי, אנגלי, אירי ודני. בצעירותו גדל במלבורן ולמד שם בתיכון. לאחר מכן למד באוניברסיטת פלורידה, עד שקטע את לימודיו ועבר לאוניברסיטת ייל. הוא גם סיים תואר במשפטים מאוניברסיטת וירג'יניה.
בשנת 1965, בעת מלחמת וייטנאם, התגייס נלסון לכוחות מילואים של צבא ארצות הברית. הוא שירת בשירות סדיר בשנים 1968–1970, וסיים את שירותו כקצין בדרגת קפטן בשנת 1971. לאחר מכן החל לעבוד כפרקליט וכן כעוזר משפטי למושל פלורידה הדמוקרט רובין אסקיו.
הוא החל את הקריירה הציבורית שלו בבית הנבחרים של פלורידה, בו היה חבר משנת 1973 עד 1979. לאחר מכן שירת בבית הנבחרים של ארצות הברית עד שנת 1991.
בעת כהונתו בקונגרס, הפך בינואר 1986 לחבר הקונגרס המכהן השני שטס לחלל (והראשון מבית הנבחרים), כשטס במשימה STS-61-C של מעבורת קולומביה. נלסון עבר אימונים דרך נאס"א עם סנאטור נוסף מיוטה. משימתם בחלל ארכה 6 ימים, שעתיים ושלוש דקות. הייתה זו טיסת מעבורת החלל האחרונה לפני אסון מעבורת החלל צ'לנג'ר, שאירע רק 10 ימים לאחר חזרתה של קולומביה ובה נלסון.
הוא פרש מהקונגרס לצורך ריצה לא מוצלחת למושל פלורידה, כשהפסיד בבחירות המקדימות של המפלגה הדמוקרטית לסנאטור המכהן לווטון צ'יילס. לאחר מכן שירת כגזבר פלורידה משנת 1995 ועד 2001, כשנבחר לשתי כהונות.
בשנת 2000 רץ נלסון לסנאט של ארצות הברית ונבחר כסנאטור, לאחר שגבר על יריבו הרפובליקני עם זכייה של 52.1%. הוא נבחר בשנית ב-2006 ברוב של 60% ממניין הקולות, וכן ב-2012 עם אחוז דומה. בבחירות לסנאט ב-2018 הפסיד בהפרש קטן למושל פלורידה ריק סקוט.
ב-19 במרץ 2021 הכריז נשיא ארצות הברית ג'ו ביידן על מינויו של נלסון למנהל נאס"א. מינוי אושר פה אחד ב-29 באפריל 2021, והוא הושבע לתפקידו ב-3 במאי 2021. נלסון סיים את תפקידו ב-20 בינואר 2025 עם סיום ממשל ביידן.
חיים אישיים

נלסון נשוי ואב לשני בנים.
הערות שוליים

↑  מרי אלן קלאס, Florida Sen. Bill Nelson wins re-election by defeating Connie Mack, באתר טמפה ביי טיימס, 6 בנובמבר 2012 (באנגלית)
↑   אחרי הפסד נוסף בפלורידה, הדמוקרטים מלקקים פצעים ומחשבים את דרכם מחדש, באתר הארץ, 5 בנובמבר 2020
↑  משרד דובר הבית הלבן, President Biden Announces his Intent to Nominate Bill Nelson for the National Aeronautics and Space Administration, באתר הבית הלבן, 19 במרץ 2021 (באנגלית)
↑  סוכנויות הידיעות, סנאטור לשעבר, שהיה בחלל, מונה לעמוד בראש נאס"א, באתר ynet, 19 במרץ 2021
↑  "Senate confirms ex-Sen. Nelson to NASA". The Hill. 29 באפריל 2021. נבדק ב-30 באפריל 2021. {{cite web}}:  (עזרה)
| --- | --- |
בקרת זהויות :  GND: 1353798461  LCCN: n87943789  SNAC: w6xm6cdm  US Congress: N000032   WorldCat (עם LCCN): n87-943789 
ביל נלסון כמומחה מטען של נאס"א, 1986
עוזר הרמטכ"ל

| --- | --- |

 איוש נוכחי:  אלוף-משנה חיים בן מויאל
 תאריך כניסה לתפקיד:  2023
 כפוף:  ראש המטה הכללי
 דרגה:    אלוף-משנה
 
עוזר הרמטכ"ל הוא קצין בדרגת אלוף-משנה המשרת בלשכת הרמטכ"ל, חבר המטה הכללי של צה"ל ומשמש כעוזר אישי לראש המטה הכללי של צה"ל.
מי שמגדיר את סמכויות תפקידו של עוזר הרמטכ"ל הוא הרמטכ"ל בעצמו. על פי רוב, עוזר הרמטכ"ל עוסק בנושאים רגישים כמו גיבוש מדיניות הרמטכ"ל בסוגיות משתנות, מינויי בכירים, מדיניות תקשורתית, קשר בכיר עם גופים אזרחיים ועניינים אישיים הנוגעים לבעלי תפקידים.
מדובר במשרת אמון אשר המכהן בה הוא איש סודו של הרמטכ"ל ומהאנשים הקרובים אליו ביותר.
חלק מעוזרי הרמטכ"ל מילאו בעברם תפקידי לשכות במטכ"ל – לרוב, תפקיד רל"ש אלוף.
חצויה

| --- | --- |
כרזת הסדרה
כרזת הסדרה
 סוגה:  על טבעי פנטזיה דרמה המשכית אימה
 יוצרים:  אילן רוזנפלד שירה אלון
 כותבים:  אילן רוזנפלד שירה אלון
 בימוי:  שי קפון (עונה 1) סיגל אבין (עונה 1) ציון רובין (עונה 2) עודד לוטן (עונות 1–2)
 שחקנים:  לי בירן יון תומרקין ידידיה ויטל אבי קורניק עמית פרקש  אגם רודברג מאיה שואף גל לב אנה זאיקין עידן אשכנזי דני לשמן סשה דמידוב אליענה בקייר
 ארץ מקור:  ישראל ישראל
 שפות:  עברית 
 מספר עונות:  2
 מספר פרקים:  90
 תוכנית המשך:  חצויה - הדבר האמיתי
 הפקה
 חברת הפקה:  דורי מדיה דרסט
 הפצה:  HOT 
 אורך פרק:  21–24 דקות
 שידור
 רשת שידור:  ערוץ הילדים
 תקופת שידור מקורית:  28 במאי 2009 – 7 ביולי 2010
 קישורים חיצוניים
 אתר רשמי
 דף התוכנית ב-IMDb
 
חצויה היא סדרת טלוויזיה יומית ישראלית לנוער שעלתה לשידור ב-28 במאי 2009 בחברת HOT. הסדרה שודרה גם בערוץ הילדים ומאוחר יותר בערוץ זום והחל משנת 2018 גם בערוץ KidZ. לסדרה הופקו 2 עונות וסדרת ספין אוף.
הסדרה זכתה להישג בתעשיית הטלוויזיה הישראלית, כאשר דורי מדיה גרופ מכרה את הסדרה ליותר מ-60 מדינות שונות, ובהן איטליה, צרפת, ספרד, גרמניה, שווייץ, הונגריה ואוסטריה.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 45 | 45 | 28 במאי 2009 | 28 ביולי 2009 |
|  | 2 | 45 | 45 | 6 במאי 2010 | 7 ביולי 2010 |
עלילה > עונה שנייה - 45 פרקים

שידור מקורי: 6 במאי 2010 - 7 ביולי 2010.
העונה נפתחת באירוע שהתרחש לפני כ-1,000 שנים ביער גרין. ארדק נפגש עם לילית, מלכת השדים, לקרב אחרון. לילית מפסידה וארדק משמיד את זן השדים, אך חס על חיי משרתה - דימה, שמאוהב בה. כ-1,000 שנים לאחר מכן, מתחילה שנת לימודים חדשה בתיכון גרין. דימה, שנשאר נאמן למלכתו, מוצא אותה בתרדמת במערה מתחת לתיכון גרין, שמשמשת לו גם מקום מגורים. דימה מגלה כי המערה מכילה ביצי שדים. ברעידת אדמה אחת הביצים נשברת וממנה נמלט שד טירון. מטרתם של שדים היא לשאוב נשמות של ערפדים, ואכן, זמן לא רב אחר כך, השד שואב את נשמתו של ערפד שנרשם ללימודים בתיכון גרין ומשתלט על זהותו - מעתה, השד נקרא אדם. אדם לא מודע להיותו שד ואינו שולט בכוחותיו, וכשהוא ליד אלה הוא רגוע ומצליח להתאפק ולא לשלוף ציפורניים. דימה, שמאתר אותו, מסביר לו על מטרתו.
באותו הזמן ליאו מבקש מאלה לעבור למשכן, אך אלה יודעת שזה כרוך במחיקת כל הזכרונות של חבריה ומשפחתה כדי שאף אחד לא יזכור אותה ואת היותה לא אנושית.
אלה, שמסרבת לעבור למשכן הנביא עקב רצונה להמשיך בחיים רגילים ככל האפשר, מקבלת חיזיון, שבו היא מצילה את חייו של אדם. החיזיון מתברר כמזימה של דימה, שהבין כי אלה מסוגלת להעיר את המלכה. דימה מזעיק את אלה למערה, שם היא משיבה את אדם לחיים ולוקחת אותו תחת חסותה. דימה מצווה על אדם להתחבב על אלה, כדי שיוכל לבקש ממנה להעיר את המלכה, ואדם מקשיב לו.
ליאו, שליבו נשבר כיוון שאלה בחרה בעומר על פניו בסוף העונה הראשונה, נחלש מאוד, גוסס ונחשב ל"חולה אהבה"; דבר שהוא ביטוי לאדם מאוהב בחיים האנושיים אך ערפדים יכולים למות מכך. ג'מון, בכיר במועצת הערפדים ויועצה של אלה לאחר פיזור המועצה, מדיח את ליאו מתפקידו, שכבר לא כשיר לתפקיד. אלה נותרת ללא שומר לאחר שגם אתוס וגם אחיה גיא עוזבים את התפקיד.
במהלך העונה אלה נפרדת מעומר ועוברת לליאו, שמתחזק בחזרה. הערפדים, ובראשם ליאו, מבינים את הסכנה שבאדם, ויוצאים לצוד אותו למרות התנגדותה של אלה.
אדם, בסיועו של דימה, מחליט להתכונן לסכנה הקרבה ומחליט לתת לאלה את האבן שבתוכה מאוחסנת נשמתו של מורי ובכך מטיל עליה כישוף שבעזרתו תראה חיזיון שגוי בו היא רואה מלחמות בין בני האדם לערפדים, את כרמל וליאו מתנשקים אך בעיקר- את ״חשיבותו״ השקרית של אדם ו״מותו״ בידי הערפדים.
כתוצאה מכך אלה הופכת מכושפת שכל שברצונה הוא להגן על אדם מפני הערפדים ולהתאהב בו ולשם כך מעירה את לילית כדי שתעזור לה להציל את אדם. לילית הורגת את ליאו, דוחה את דימה ומתחילה ליצור צאצאים חדשים (שילוב של שדים וערפדים) בבית הספר. בתגובה, דימה מחזיר את ליאו ומנסה לנקום בלילית, אך ללא הצלחה. רק אלה יכולה להילחם מולה.
באולם הספורט מתקיים שחזור של הקרב האחרון של לילית נגד ארדק, אך הפעם לילית נלחמת נגד אלה. לבסוף, אדם מקריב את עצמו כדי להציל את אלה, הורג את לילית, ומת מכיוון שהוא אינו יכול להתקיים בלעדיה ואלה משתחררת מכישוף האהבה שמוטל עליה אך עדיין אוהבת ונפרדת מאדם כידיד נאמן. הצאצאים החדשים שנוצרו בוקעים ונעמדים מול הערפדים ובני האדם. אנשובי, זוהר, וגיא יורים בחץ וקשת אל עבר הצאצאים לאחר שדימה מודיע להם שיש להם ניסיון אחד. הם מצליחים והצאצאים מושמדים.
לבסוף מופיעה צאצאית אחת ששרדה ולא ידוע מה עלה בגורלה. בסדרת הספין אוף חצויה - הדבר האמיתי, מוזכר שליאו ואלה הרגו אותה.
עלילה > חצויה - הדבר האמיתי

חצויה - הדבר האמיתי היא סדרת בת לסדרה חצויה, אשר על פיה כל אשר התרחש הוא בעצם צילום סדרת טלוויזיה. העלילה מתרכזת בחייהם הכביכול אמיתיים של השחקנים לאחר שסיימו לצלם את הסדרה "חצויה". הסדרה עלתה לראשונה ב-1 בדצמבר 2011 ב-HOT V.O.D Young ושודרה לאחר מכן גם בערוץ ניקלודיאון.
דמויות > חצויים

אלה רוזן/דינמור (עמית פרקש) (עונות 1-2): בת לאב ערפד בשם תבל, ואם אנושית ששמה אנה. הבת המאומצת של שרה ומיכאל רוזן. במהלך העונה הראשונה מגלה אלה כי היא חצויה (שילוב של ערפד ובן אנוש). אלה גם מגלה בעזרת ליאו שהיא הנביאה הבאה של הערפדים אחרי ארדק, אך פאתון אחיה חושב אחרת ובמהלך העונה מנסה למנוע את הכתרתה לנביאה, ורוצה לקבל את דבר הנבואה בעצמו. אחותו הגדולה והמאומצת של גיא ואחותם הביולוגית של ארדק ופאתון. במהלך העונה השנייה מצילה את אדם השד, וגילתה שהוא שד השואב נשמות ערפדים אך מתעלמת מאותה עובדה. היא נפרדת מעומר וחוזרת אל ליאו. בהמשך מוטל על אלה כישוף שאותו יצר אדם וגרם לה לאהוב אותו. אדם גרם לה להעיר את לילית מלכת השדים על מנת להציל את אדם "אהוב ליבה" מליאו שפתח את תיבת הדם. היא מבקשת ממנה לחיות בעולם רגיל. אחרי שהכל מתדרדר אלה מגלה שהמלכה מסוכנת, אך לה אין מה לעשות כי היא חושבת שהיא נתנה למלכה את כוחותיה. לאחר שדימה מגלה לה שאינה יכולה לקחת לה את הכוחות היא בעצמה ובעזרת חבריה מצילה את העולם. אדם מתאהב בה באמת ומקריב את עצמו בשביל אלה והורג את המלכה מה שהרג אותו בסוף העונה. חוזרת לליאו לאחר שיצאה מהכישוף של אדם.
ארדק (יוסף אבו ורדה) (עונה 1): נביא הערפדים. אחיהם הגדול של פאתון ואלה. נהרג על ידי לנה כשזו נשלחה על ידי פאתון לחסל את ליאו. חיסל פעם אחת את לילית (מלכת השדים).
פאתון (שמיל בן ארי) (עונה 1): אחיה הגדול של אלה ואחיו הקטן של ארדק. פאתון יועד להיות הנביא אחרי ארדק, אולם הכתרתו נקטעה פעמיים: פעם אחת בעקבות חזיונו של ארדק על חצויה נוספת, ופעם שנייה בעקבות גסיסתו של ארדק. מת בזמן שניסה להשתלט על המעיין.
הצאצאית (אנה פריס) (אורחת בעונה 2): נולדה בסוף העונה לליאו הערפד וללילית מלכת השדים, לאחר שאחיותיה נולדו ונרצחו, בסוף הפרק האחרון רואים שהיא שרדה, בסדרת הספין-אוף: "חצויה- הדבר האמיתי" מוזכר שליאו ואלה הרגו אותה.
דמויות > שדים

"אדם פארן" (לי בירן) (עונה 2) : שד שלא מודע להיותו כזה, ששוחרר כתוצאה מרעידת אדמה. מטרתו היא לגרום לאלה לחבב אותו, כדי שזו תעיר את מלכת השדים. מבחינתו, המטרה מקדשת את האמצעים: הוא משקר לאלה, מכשף את אלה וגורם לה להתאהב בו על ידי הכישוף, גורם לאלה לחשוב שליאו מסוכן ורוצה להרוג אותה, שואב נשמות של ערפדים ואף רוצח ושל בני אדם. במהלך העונה הוא מתאהב באלה, ואף מקריב עצמו כדי להצילה על ידי כך שהורג את לילית מלכת השדים.
לילית (יאנה גור) (עונה 2) : מלכת השדים. השדים הם צאצאיה, והם נשלחים לשאוב עבורה נשמות של ערפדים על מנת שתוכל ליצור עוד שדים. בשנת 1010 הוכנעה על ידי ארדק ונכנסה לתרדמת בת 1000 שנים ואז אלה העירה אותה ומלכת שדים תעתעה את כולם היא רצתה להיות הזן היחידי שקיים בעולם. נהרגת על ידי אדם.
הפקה

במקור היה אמור יריב הורוביץ לביים את הסדרה, אך בעקבות חילוקי דעות עם ההפקה ולאחר החלטתו של הורוביץ לפרוש מבימוי הסדרה הוחלט בהפקה שאת מקומו ימלא במאי הבית של החברה, שי קפון, שביים בעבר גם את הטלנובלות "האלופה" ו"בובות". בהמשך גם הוחלט לצרף לקפון את סיגל אבין, שביימה כמה פרקים בסדרה. את פסקול הסדרה יצר דני רייכנטל. את שיר הנושא "על גג העולם" ואת הבלדה "השיר של אלה" הלחינו כפיר אפשטיין וטל פורר. מוזיקת הרקע הלועזית מרובת שירים של תום מור, אפרת דרכי ולהקת בראוניז. הסדרה צולמה באולפני ג.ג. של גלובוס גרופ בנווה אילן.
הערות שוליים

↑  לי-אור אברבך, ‏דורי מדיה ו-HOT מכרו את פורמט הסדרה "חצויה" להפקה באיטליה, באתר גלובס, 6 בדצמבר 2009
↑  ענת קם‏, "חצויה", עכשיו גם באסיה, באתר וואלה, 9 במרץ 2010
לי-אור אברבך, ‏הסדרה "חצויה" בהפקת דורי מדיה נמכרה למדינות נוספות, באתר גלובס, 7 בינואר 2010
↑  ענת קם‏, נועצים שיניים בעולם, באתר וואלה, 15 בדצמבר 2009
↑  לי-אור אברבך, ‏הסדרה "חצויה" בהפקת דורי מדיה נמכרה למדינות נוספות, באתר גלובס, 7 בינואר 2010
↑  מיכל תוסייה כהן, הסדרה חצויה נקנתה לשידור בכמיליון דולר, באתר כלכליסט, 19 בינואר 2010
↑  יוני פרת, ‏יריב הורוביץ עזב את "חצויה" עקב חילוקי דעות עם ההפקה, באתר ‏מאקו‏, 17 בפברואר 2009
↑  ענת קם‏, הערפד המיתולוגי, באתר וואלה, 9 במרץ 2009
| 0 | 1 | 2 |
| --- | --- | --- |
| הקודם: 2008: האי | פרס נבחרי הילדים לסדרת השנה   2009: חצויה  | הבא: 2010: הפיג'מות |
ריז

ריז (באנגלית: Rizz) היא מילת סלנג אינטרנטי אשר משמעותה, נכון למילון האנגלי של אוקספורד, היא "סגנון, קסם או אטרקטיביות, היכולת למשוך בן זוג רומנטי או מיני". את הביטוי טבע היוטיובר קאי סנאט באמצע שנת 2021. המילה היא קיצור של המילה "כריזמה" (או, ייתכן, כריזמה רומנטית), והיא הפכה ויראלית ביישומון המדיה החברתית טיקטוק. המילה נבחרה למילת השנה של הוצאת אוניברסיטת אוקספורד לשנת 2023.
אטימולוגיה

מקור המילה באמצע 2021 מיוחס לקאי סנאט. בזמן ששידר בטוויץ', סנאט שיתף אנשים כיצד לקבל "ריז" ופיתח ביטויים אחרים כדוגמת "W rizz" ו-"L rizz", כדי לתאר את היכולות ה"מנצחות" (Winning) או ה"מפסידות" (Losing) של אדם ליצור משיכה או לשוחח בצ'אט עם אדם.
"ריז" משמשת הן כשם עצם במשלב הדיבורי והן כפועל. מאמינים שהחלק האמצעי של המילה "כריזמה" קוצר כדי ליצור את המילה "ריז". הוצאת אוניברסיטת אוקספורד תיארה את דפוס ההיווצרות הזה עבור מילה כ"יוצא דופן". עם זאת, ניתן לראות דפוס היווצרות זה בקיצורן של מילים באנגלית כגון "מקרר", "Refrigerator" (ל-"fridge"), ו"שפעת", "Influenza" (ל-"flu").
המילה משמשת בעיקר את דור האלפא. התפתחות נוספת של המילה "ריז" כוללת "ריז ללא מילים" (Unspoken rizz), המתייחסת ליכולת של אדם למשוך בני אדם מבלי לדבר, למשל על ידי מבט פשוט לעברם.
במדיה

סנאט הצהיר בראיון ביוני 2022 בפודקאסט המוזיקה No Jumper שלאחר שהמילה הפכה לוויראלית בטיקטוק, הוא הפסיק להשתמש בה בעצמו, וציין שהשימוש הוויראלי בטיקטוק "שחט" את המילה.
המילה הפכה לוויראלית יותר ביוני 2023, לאחר שהשחקן טום הולנד הסביר בראיון ל-BuzzFeed כי יש לו "ריז מוגבל".
ראו גם

ביטויי סלנג של דור ה-Z ודור האלפא
הערות שוליים

1 2 3  Benedict Heaton, Rizz crowned Oxford Word of the Year 2023, Oxford University Press, ‏2023-12-04
↑  Rizz - What does rizz mean?, slang.net
1 2  "Rizz named word of the year 2023 by Oxford University Press" (באנגלית בריטית). 2023-12-04. נבדק ב-2023-12-06.
1 2  What does rizz mean, and do you have it? The Gen Z term storming TikTok, Yahoo Sports, ‏2023-12-04 (ב־Canadian English)
↑  Gen Alpha Is Here. Can You Understand Their Slang?, הניו יורק טיימס (באנגלית)
↑  Vanessa Hall, All About 'Rizz' and What It Actually Means, Parade, ‏2023-12-04 (באנגלית)
↑  מילת השנה של מילון אוקספורד היא "ריז" - וזו המשמעות שלה, באתר ynet, 5 בדצמבר 2023
היוטיובר קאי סנאט, אשר טבע את המילה "ריז"
בירה

ערך זה עוסק במשקה אלכוהולי. אם התכוונתם לעיר בירה, ראו .
כוס בירה בהירה
כוס בירה כהה
נהוג להגיש את הבירה בכוסות זכוכית בעלות תחתית עבה, ציור משנת 1878
בירה היא שם כולל למספר משקאות חריפים שונים המיוצרים בתהליך של תסיסה, בדרך כלל של שעורה, חיטה, שיבולת-שועל או דגנים אחרים. תהליך ייצור הבירה (וגם של משקאות אלכוהוליים אחרים) נקרא "בישול" (ומכאן הביטוי "מבשלות בירה").
הבירה קיימת בעולם כבר אלפי שנים. המידע המוקדם ביותר המגיע מהמזרח התיכון הקדום מצביע על כך שאנשים ידעו כיצד לייצר לחם ובירה כבר 8,000 שנה ואולי אף 14,000 שנים, כלומר, קודם לתירבות החיטה.
מכיוון שהמרכיבים לבירה שונים ממקום למקום ובתרבויות שונות, כך גם המאפיינים של התוצר הסופי, כמו טעם, ריח וצבע משתנים.
בדומה לאוצר יין ישנו גם בתחום הבירה מקצוע המתייחס לבירה, שנקרא "אוצר בירה".
היסטוריה

הדעה המקובלת כיום היא כי הבירה התגלתה בטעות כתוצאה מדגנים נבוטים ש"התקלקלו", ובזכות אנשים אמיצים שחשו אופוריה לאחר שהעזו לטעום את המשקה ה'מקולקל'. מכאן ואילך ניסו לשחזר את תהליך התסיסה בעזרת שימור של דגימה מכל בישול בירה קודם והכנסתו לבירה הבאה – בתהליך הדומה לשימורה של המחמצת הקדומה. שיטה זו עודנה בשימוש עד היום (ומכאן המושג העברי "שמרים"). בנוסף, לא ברור כמה זמן דרש ייצור הבירה העתיקה
יש המייחסים את תירבות החיטה בזמן המהפכה החקלאית (המהפכה הנאוליתית), לצריכת הבירה ויש המקדימים את ייצור וצריכת הבירה, אפילו לתרבות הנאטופית הקדומה, לפני כארבעה עשר אלף שנים, קודם לתירבות החיטה. במזרח הקרוב, מתחילת האלף השלישי לפנה"ס, בקרב תרבויות רבות ייצור הבירה הפך לאינטנסיבי. בייחוד היה הדבר שכיח במצרים העתיקה ובמסופוטמיה, בהן הבירה שימשה הן את החיים והן את המתים, כמנחות קבורה.
היסטוריה > מצרים

במצרים העתיקה ייצרו בירה כבר לפני כ-7,500 שנים לכל הפחות. עדויות כתובות מתקופת השושלת המוקדמת במצרים (2686–3100 לפני הספירה) מצביעות על חשיבותה של הבירה בתקופה הזו ועל כך שתפקידו של המשקה היה מעוגן היטב בתרבות.
במאה הראשונה לפני הספירה התייחסו היסטוריונים יוונים בכתביהם לאיכויותיה של הבירה המצרית. את המצאת הבירה ייחסו היוונים לאל דיוניסוס, ואילו המצרים ייחסו את המצאת והפצת הבירה לאל אוסיריס. פפירוסים ממצרים העתיקה מונים שבעה-עשר סוגים שונים של בירה.
ייצור הבירה נכלל ונקשר לרוב עם אפיית לחם. כנראה בגלל הצורך בשמרים. שרידים עתיקים ממבשלת בירה ששימשה גם כמאפיה נמצאו בצפון מערב הנגב. זהו האתר העשיר ביותר במקורות מים בדרום כנען דאז.
אחד הממצאים שמאיר את הידוע במחקר על ייצור הבירה בעת העתיקה הוא ציור קיר בקברו של Ty, מפקח חשוב בבנייתן של הפירמידות בעיר ממפיס, שמראה את השלבים בבישול בירה ובאפיית לחם.
היסטוריה > מצרים > רכיבי הבירה המצרית

נהוג להניח כי בירה יוצרה משעורה אך ייתכן ששולבו בה גם דגנים נוספים כתערובת או כמרכיב חלופי. אין גם הסכמה לגבי השימוש בתמרים בהכנת הבירה, ייתכן שהוסיפו אותם כדי להוסיף טעם או כדי להאיץ את תהליך התסיסה. הבירה הראשונית נעשתה מדגן, מים וגורם תסיסה בלבד. רק בשלב מאוחר יותר נוסף לתהליך הייצור הכשות שתפקידו העיקרי הוא שימור המשקה והארכת זמן השימוש בו לפני שיתקלקל. ישנם מספר ממצאים כגון שרידי תמרים שנמצאו בעיר נחן במצרים העליונה, שיכולים להוות ראיה לכך שבמצרים הקדומה נעשה שימוש בתמרים כדי לתבל את הבירה.
היסטוריה > מצרים > נשים בשלניות בירה במצרים

ישנן עדויות שנשים לקחו חלק גדול בבישול הבירה במצרים, בייחוד בשלבי טחינת הדגנים[דרושה הבהרה]. המצרים ייחסו את ייצור הבירה לאלה חתחור, מקדש דנדרה שלה נחשב כ"מקום השכרות". חתחור הייתה ידועה גם כ"גברת השמיים" ונקשרה לא פעם לצדדים של החיים כגון מיניות, אושר ומוזיקה. אחד מתפקידיה החשובים היה להיות האלה המגינה על הנשים שבישלו את הבירה. הסיבה למעורבותן של נשים בהכנת הבירה קשורה ככל הנראה לתהליך ההכנה הניתן לביצוע באמצעים ביתיים. זאת בניגוד לתהליך הכנת היין שהיה ארוך יותר נדרש לאמצעים חוץ-ביתיים, ונותר כתפקיד גברי.
היסטוריה > מסופוטמיה

הראייה הראשונה לקיומה של הבירה ושל הלחם מגיעה ממסופוטמיה. בירה יוצרה גם בצפון מזרח מסופוטמיה בערך בשנת 3400 לפנה"ס, באזור שהיום נחשב כעיראק. שתיית בירה הייתה נפוצה בכל רחבי מסופוטמיה, כולל בקרב נשים. בישול בירה כמקצוע היה מכובד ומוערך ומבשלי הבירה היו מועסקים דרך המדינה או המקדש. לחלק ממבשלי הבירה היו עבדים משל עצמם.
ישנם שלושה ממצאים עיקריים, אחד במסופוטמיה ושניים בסוריה, שמוכיחים את השימוש בבירה במסופוטמיה בעת העתיקה. ביניהם, אתר במסופוטמיה מתקופת השושלות המוקדמת (אנ') ששימש במבשלה וכמאפייה בעיר לגש בשומר. זאת, על פי לוח שמונה רכיבי בישול של בירה וקערות לבישול הבירה.
רק מתכון אחד שרד מתקופת בבל העתיקה. ייצור מאלט נעשה על ידי השריית דגנים במים, ייבושם והשארתם בשמש לשלושה שבועות.
שתיית בירה נחשבה למעשה חברתי. הוכחה לכך הם ממצאים המעידים על שתיית בירה דרך קשיות שתיה מכד משותף. השימוש בקשית נעשה כדי להימנע משתיית המשקעים בבירה.
היסטוריה > מסופוטמיה > נשים בשלניות בירה בשומר ובבל

השומרים החשיבו את הבישול כמקצוע חשוב עליו מפקחת האלה נינכאסי, זהו גם המקצוע היחיד במסופוטמיה שעליו אחראית אלה אישה. אחד מהמתכונים לבירה המתוארך סביב 1800 לפנה"ס נקרא ההמנון לנינכאסי ובו תיאור ליניארי של תהליך הכנת הבירה
בנוסף לתפקידן כבשלניות, הרבה מבעלי המסבאות בבבל היו נשים.
בעלילות גלגמש, המתוארכות לשנת 2000 לפנה"ס ומוכרות כסיפור העלילה העתיק ביותר, שתיית הבירה מוזכרת שם כאחת מברכותיה של הציוויליזציה.
היסטוריה > בירה בארץ ישראל

אף על פי שבתרבויות שכנות במזרח הקדום לבירה היה מקום חשוב, הבירה לא תפסה מקום נרחב בארץ ישראל. ייתכן שבשל מקומם הנרחב של ענבים ושל יינות מקומיים. בעניין זה, קיים ויכוח במחקר האם הבירה קדמה ליין או להפך.
מקור השם

מקור המילה בירה אינו ברור, אך ככל הנראה מדובר במילה הלטינית biber, משקה או שיקוי. בעברית השם בירה התגלגל ככל הנראה מגרמנית (bier) עם העלייה החמישית.
הבירה מוזכרת בתלמוד כ"שיכר שעורים", והיו אף מי שהציעו לכנות את המשקה "שיכר":
לכבוד מערכת ״לשוננו לעם״.
ילמדוני רבותי, משום מה נדחתה המלה המקראית שכר, שעמדה בחיותה כל הזמנים על יד המלה יין [...] - ומקומה ירש אנדרוגינוס לועזי - בירה!?
המומחים יוכיחו בוודאי, שהשכר אשר השכיר את אבותינו לפנים אינו דומה ל־bier המרוה את צמאוננו כיום. אבל כלום היין שבמקרא דומה למיני היינות של ימינו אנו, וכלום כל שם מקראי הולם מכל וכל את המושג דהאידנא? וכלום המסורת העממית החיה הקוראה ל״ביר״ - ״שכר״ מאז ומתמיד אינה שווה כלום?
ומה טעם יש לתוספת ההא שבמילה ״בירה״ (שבאה ״לשם שנוי״ כנראה) [...]?
תשובת המערכת:
כבר העירונו על זה [...], ואין איש שם על לב. כנראה, חביב על השותים השם הגרמני דוקא
רכיבים

מרכיביה העיקריים של הבירה הם: מים, לתת (העשוי בדרך כלל משעורה), כשותנית ושמרים. כמו כן משתמשים לפעמים (בעיקר בבלגיה) גם באמצעי תיבול שונים בבישול בירה, כדי להעניק לה טעם מיוחד. מלבד שעורה, משתמשים במקומות שונים בעולם בזרעים נוספים כמקור של סוכרים ללתת, כגון תירס ואורז.
רכיבים > לתת

לֶתֶת (Malt) הוא חומר הגלם העיקרי לייצור בירה. לתת הוא דגן שעבר הנבטה, הגורמת להיווצרות פרופיל עמילנים
המתאים לייצור בירה. ברוב המוחלט של המקרים, הלתת בו משתמשים הוא לתת משעורה. בבירות חיטה משתמשים גם בלתת שעורה וגם בלתת חיטה. בעולם משתמשים גם במקורות סוכרים אחרים כגון אורז ותירס, מכיוון שהם זולים יותר מלתת.
תהליך ייצור הלתת, המכונה הלתתה, נפתח בהנבטת השעורה. שלב זה מתחיל בהשריית הדגן במים למשך מספר שעות. המים מביאים לתהליך נביטה, שבמהלכו מפרקים אנזימים בגרעיני התבואה את חומר התשמורת העמילני. עמילן הוא רב-סוכר, שיש לפרק אותו לסוכרים פשוטים, שרק הם זמינים לפעילות הפירוק של השמרים (תסיסה). לאחר מכן מוחזקים הגרעינים הנובטים באולמות מיוחדים, מאווררים ומבוקרי טמפרטורה, על מנת להמשיך את תהליך הפירוק.
בשלב הבא עוצרים את ההנבטה על ידי ייבוש הגרעינים באוויר חם. בשלב זה מקבלים לתת בגוונים שונים באמצעות דרגות קלייה שונות. חלק מהלתת מותירים בהיר והוא משמש כלתת לבירות בהירות, או כ"לתת בסיס". חלק מהלתת קולים יותר, לקבלת לתת בגוון חום כהה יותר ויותר, עד שחור (למשל "לתת שוקולד"). בייצור הבירה משתמשים בצירופי לתתים שונים, כך שמתקבלת בירה בגוון מסוים - כהה יותר או פחות - ובעלת טעמים קלויים יותר או פחות (יותר טעמי קפה, שוקולד וכדומה).
לתת הבסיס, שעובר קלייה קלה, מכיל עמילן ואנזימים (עמילאז) שיפרקו אותו לסוכרים בהמשך תהליך הייצור; מסיבה זו, לתת הבסיס הוא תמיד רוב הלתת בו נעשה שימוש במתכון בירה אופייני.
חלק ממבשלות הבירה אינן מייצרות לתת בעצמן, אלא רוכשות אותו ממפעלים המתמחים בייצורו, הנקראים מלתתות (malting או malthouse באנגלית).
רכיבים > מים

מקור המים ותכונותיהם משפיעים במידה רבה על התוצאה הסופית מאחר שהמים הם מרכיב עיקרי בבירה. מים קשים מתאימים יותר לבירה כהה, ומים רכים - לבירה בהירה.